Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja



Virallinen lehti nro L 032 , 05/02/2004 s. 0012 - 0014



Euroopan yhteisöjen ja niiden jäsenvaltioiden sekä Romanian välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja EUROOPAN YHTEISÖ, jäljempänä "yhteisö", ja ROMANIA, jotka KATSOVAT SEURAAVAA: (1) Euroopan yhteisöjen ja niiden jäsenvaltioiden sekä Romanian välisestä assosiaatiosta tehty Eurooppa-sopimus, jäljempänä "Eurooppa-sopimus", allekirjoitettiin Brysselissä 1 päivänä helmikuuta 1993 ja tuli voimaan 1 päivänä helmikuuta 1995. (2) Eurooppa-sopimuksen III luvussa määrätään vastavuoroisia kalastusalan tariffimyönnytyksiä koskevista neuvotteluista. (3) Eurooppa-sopimuksen 24 artiklan mukaiset tekniset neuvottelut vastavuoroisista kalastusalan tariffimyönnytyksistä käytiin ja saatiin onnistuneesti päätökseen yhteisön ja Romanian välillä. (4) Neuvotellut kalastusalan myönnytykset muuttavat sopimuksessa vahvistettuja kahdenvälisiä myönnytyksiä, ja sopimusta olisi tämän vuoksi muutettava Eurooppa-sopimuksen kauppaan liittyviä näkökohtia mukauttavalla pöytäkirjalla. (5) Yhteisö ja Romania sopivat myös neuvoteltujen tariffimyönnytysten täytäntöönpanosta asteittain mahdollisimman pian, koska ne ovat päättäneet soveltaa sovittuja tariffimyönnytyksiä täyden vapaakaupan aikaansaamiseksi kalojen ja kalastustuotteiden osalta, OVAT SOPINEET SEURAAVAA: 1 artikla Yhteisö ja Romania alentavat seuraavan aikataulun mukaisesti asteittain neuvoston asetuksen (EY) N:o 104/2000(1) 1 artiklassa määritellyistä, Romaniasta tai yhteisöstä peräisin olevista kaloista ja kalastustuotteista kantamiaan tulleja, lukuun ottamatta kuitenkaan tämän pöytäkirjan 2 artiklassa tarkoitettuja tuotteita: a) Tämän pöytäkirjan voimaantulopäivästä 75 prosenttiin perustullista; b) 1 päivästä tammikuuta 2005 50 prosenttiin perustullista; c) 1 päivästä tammikuuta 2006 25 prosenttiin perustullista; d) 1 päivästä tammikuuta 2007 0 prosenttiin perustullista. Perustulleina, joihin tässä artiklassa tarkoitettuja peräkkäisiä alennuksia sovelletaan, käytetään tämän pöytäkirjan voimaantuloajankohtana sovellettavia MFN-tulleja. Sopimukset muiden kuin 2 artiklassa tarkoitettujen kalojen ja kalastustuotteiden täyden vapaakaupan aikaisemmasta soveltamisesta pannaan yhteisellä sopimuksella täytäntöön tämän pöytäkirjan 6 artiklan mukaisesti. 2 artikla Alennetaan seuraavan aikataulun mukaisesti asteittain yhteisön ja Romanian seuraaviin CN-koodeihin kuuluvista, Romaniasta ja yhteisöstä peräisin olevista tuotteista(2) kantamia tulleja: 0301 93 00 , 0302 11 10 , 0302 11 20 , 0302 11 80 , 0302 23 00 , 0302 61 80 , 0302 69 11 , 0302 69 55 , 0303 21 10 , 0303 21 20 , 0303 21 80 , 0303 33 00 , 0303 71 80 , 0303 79 11 , 0303 79 65 , 0304 10 15 , 0304 10 17 , 0304 10 19 , 0304 20 15 , 0304 20 17 , 0304 20 19 , 0305 49 45 , 0305 59 50 , 0305 63 00 , 0305 69 90 , 1604 12 , 1604 13 , 1604 15 11 , 1604 15 19 , 1604 16 00: a) 1 päivästä tammikuuta 2007 75 prosenttiin perustullista; b) 1 päivästä tammikuuta 2008 50 prosenttiin perustullista; c) 1 päivästä tammikuuta 2009 25 prosenttiin perustullista; d) 1 päivästä tammikuuta 2010 0 prosenttiin perustullista. Perustulleina, joihin tässä artiklassa tarkoitettuja peräkkäisiä alennuksia sovelletaan, käytetään tämän pöytäkirjan voimaantuloajankohtana sovellettavia MFN-tulleja. 3 artikla Edellä 1 ja 2 artiklassa mainitut alennukset lasketaan yleisiä matemaattisia periaatteita noudattaen ja ottaen huomioon seuraavat seikat: a) kaikki luvut, joissa on desimaalipilkun jälkeen 50 tai vähemmän, pyöristetään alaspäin lähimpään kokonaislukuun; b) kaikki luvut, joissa on desimaalipilkun jälkeen enemmän kuin 50, pyöristetään ylöspäin lähimpään kokonaislukuun; c) kaikki alle 2 prosentin tullit muutetaan ilman eri toimenpiteitä nollaksi. 4 artikla Tämä pöytäkirja on erottamaton osa Eurooppa-sopimusta. 5 artikla Tämä pöytäkirja tulee voimaan sitä päivää seuraavan kuukauden ensimmäisenä päivänä, jona osapuolet ovat ilmoittaneet toisilleen sen hyväksymiseen liittyvien sisäisten menettelyidensä päätökseen saattamisesta. 6 artikla Tätä pöytäkirjaa voidaan muuttaa assosiaationeuvoston päätöksellä. Hecho en Bruselas, el quince de enero de dos mil cuatro./Udfærdiget i Bruxelles den femtende januar to tusind og fire./Geschehen zu Brüssel am fünfzehnten Januar zweitausendundvier./Έγινε στις Βρυξέλλες, στις δεκαπέντε Ιανουαρίου δύο χιλιάδες τέσσερα./Done at Brussels on the fifteenth day of January in the year two thousand and four./Fait à Bruxelles, le quinze janvier deux mille quatre./Fatto a Bruxelles, addì quindici gennaio duemilaquattro./Gedaan te Brussel, de vijftiende januari tweeduizendvier./Feito em Bruxelas, em quinze de Janeiro de dois mil e quatro./Tehty Brysselissä viidentenätoista päivänä tammikuuta vuonna kaksituhattaneljä./Som skedde i Bryssel den femtonde januari tjugohundrafyra./Încheiat la Bruxelles, în ziua de cincisprezece ianuarie, anul doua mii patru. Por la Comunidad Europea/På Det Europæiske Fællesskabs vegne/Für die Europäiche Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar/Pentru Comunitatea europeana >PIC FILE= "L_2004032FI.001301.TIF"> Por Rumania/På Rumæniens vegne/Für Rumänien/Για τη Ρουμανία/For Romania/Pour la Roumanie/Per la Romania/Voor Roemenië/Pela Roménia/Romanian puolesta/På Rumäniens vägnar/Pentru România >PIC FILE= "L_2004032FI.001401.TIF"> (1) EYVL L 17, 21.1.2000, s. 22. (2) Määritelty tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1 päivänä elokuuta 2002 annetussa komission asetuksessa (EY) N:o 1832/2002 (EYVL L 290, 28.10.2002, s. 1).